open-index/open-wikipedia-markdown huggingface dataset:
Αλάβιβος

Ο **Αλάβιβος** (4ος αιώνας μ.Χ.) ήταν ηγέτης και συμβασιλέας του Θερβίγγιου κλάδου των Βησιγότθων.

Μετά από προσπάθειες ο Αλάβιβος πέτυχε να εγκατασταθεί ο λαός του σε έδαφος της Ρωμαϊκής Αυτοκρατορίας. Ο Αλάβιβος διοίκησε τμήμα των Βησιγότθων, τους λεγόμενους «Βάλτους» (δηλαδή «ανθρώπους των δασών»), και αργότερα μετέβη με τον Αλάριχο στην Ιταλία. Το 376 ο Λουπικίνιος, υπαρχηγός του Ρωμαίου Αυτοκράτορα Ουάλη, προσεκάλεσε τον Αλάβιβο και τον Φριτίγερνο, συμβασιλείς των Βησιγότθων, σε μια διπλωματική συνάντηση-δεξίωση, με σκοπό όμως να τους δολοφονήσει. Κατάφερε πράγματι να δολοφονήσει τον Αλάβιβο. Αλλά ο Φριτιγέρνης κατόρθωσε να διαφύγει και στη Μάχη της Αδριανούπολης το 378, με τέχνασμα, συνετέλεσε στην καταστροφή του εχθρού και στον θάνατο του Ουάλη.

## Παραπομπές


## Πηγές
* 
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 3, σελ. 553

Αλαβιβος
Χουάν Ρουίθ δε Αλαρκόν

Ο **Χουάν Ρουίθ δε Αλαρκόν υ Μεντόθα** (*Juan Ruiz de Alarcón y Mendoza*, 1580 ή 1581 - 4 Αυγούστου 1639) ήταν γεννημένος στο Μεξικό Ισπανός θεατρικός συγγραφέας, από τους κορυφαίους της εποχής του.

## Βιογραφικά στοιχεία
Ο Αλαρκόν γεννήθηκε στην πόλη Ρεάλ δε Τάσκο, που αργότερα μετονομάσθηκε σε Τάσκο δε Αλαρκόν προς τιμή του. Η οικογένειά του ήταν παλιά αριστοκρατική των Αστουριών και είχε 4 αδελφούς. Σπούδασε νομικά στο Μεξικό και μετά, το 1600, πήγε στην Ισπανία για ανώτερες σπουδές στο Πανεπιστήμιο της Σαλαμάνκα. Εγκαταστάθηκε οριστικά στην Ισπανία και εργάσθηκε ως δικηγόρος στη Σεβίλλη.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 3, σελ. 593

## Παραπομπές


Κατηγορία:Ισπανοί θεατρικοί συγγραφείς
Κατηγορία:Μεξικανοί θεατρικοί συγγραφείς
Γεώργιος Βιτούλιας

Ο **Γεώργιος Βιτούλιας** (1876-1976), του Θεόφραστου ήταν Έλληνας κτηματίας και πολιτικός, ο οποίος υπηρέτησε επί μακρόν ως βουλευτής Λέσβου. 

## Βιογραφία
Γεννήθηκε το 1876. Εξελέγη βουλευτής το 1951 και το 1952 με τον Ελληνικό Συναγερμό και επανεξελέγη με την ΕΡΕ το  1956,  1958, 1961, 1963 και  1964.
Απεβίωσε αιωνόβιος στις 13 Απριλίου 1976.

## Σημειώσεις και παραπομπές


Κατηγορία:Βουλευτές Λέσβου
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Αμαλία Πάτερου

Η **Αμαλία Πάτερου** είναι ελληνίδα αθλήτρια της υδατοσφαίρισης. Έχει κατακτήσει 2 Κύπελλα Πρωταθλητριών και 6 Πρωταθλήματα Ελλάδος με την ομάδα του ΑΝΟΓ, ενώ έχει αγωνιστεί ακόμα σε ΝΕ Πατρών, Ηλιούπολη, Ιωνικό, Εθνικό Πειραιώς. Παράλληλα, έχει αγωνιστεί στην Εθνική ομάδα για 5 χρόνια, κατακτώντας την 4η θέση στο Ευρωπαϊκό Πρωτάθλημα της Ουγγαρίας το 2001. Τη σαιζόν 2019-2020 αγωνιστηκε με τη νεοσύστατη ομάδα της ΑΕΚ.

## Παραπομπές


Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες Γλυφάδας
Κατηγορία:Υδατοσφαιρίστριες Ν.Ε. Πατρών
Κατηγορία:Υδατοσφαιρίστριες Ηλιούπολης
Κατηγορία:Υδατοσφαιρίστριες Ιωνικού Νίκαιας
Κατηγορία:Υδατοσφαιρίστριες Εθνικού Πειραιώς
Κατηγορία:Υδατοσφαιρίστριες Α.Ε.Κ.
Κατηγορία:Υδατοσφαιρίστριες Εθνικής Ελλάδας
Εθνικός Δημοκρατικός Συναγερμός

Ο **Εθνικός Δημοκρατικός Συναγερμός** (, , ή RND) είναι πολιτικό κόμμα της Αλγερίας. Στην ηγεσία του βρίσκεται ο Αχμέτ Ουγιαχία. Το κόμμα διοργάνωσε το δεύτερο συνέδριό του στις 15 &#x2013; 17 Μαΐου 2003. 

## Ιστορικά στοιχεία
Το κόμμα ιδρύθηκε στις 21 Φεβρουαρίου 1997 εν μέσω του αλγερινού εμφυλίου πολέμου από υποστηρικτές του Λιαμίν Ζερουάλ, πρώην επικεφαλής των χερσαίων δυνάμεων του αλγερινού στρατού, ο οποίος είχε εκλεγεί πρόεδρος λιγότερο από δύο χρόνια πριν (16 Νοεμβρίου 1995). Ο Ζερουάλ είχε θέσει υποψηφιότητα ως ανεξάρτητος και έλαβε το 60% των ψήφων. Στις κοινοβουλευτικές εκλογές της Αλγερίας που πραγματοποιήθηκαν στις 5 Ιουνίου 1997, το κόμμα έλαβε περισσότερες ψήφους από οποιοδήποτε άλλο κόμμα και 156 από τις 380 έδρες. Στις επόμενες κοινοβουλευτικές εκλογές πέντε χρόνια αργότερα, κατέληξε στην τρίτη θέση συγκαταλέγοντας μόλις το 9,5% των ψήφων, λαμβάνοντας 47 από τις 380 έδρες στο κοινοβούλιο της Αλγερίας. Στις εκλογές του 2007 έλαβε το 10,33% των ψήφων και 61 από τις 389 έδρες. Είναι μέρος της **προεδρικής συμμαχίας**, μιας τριμερούς πολιτικής συμμαχίας που δημιουργήθηκε το 2005, ενώ τα άλλα δύο κόμματα είναι το πρώην μοναδικό νομικό κόμμα, το Εθνικό Απελευθερωτικό Μέτωπο (FLN) και το Κοινωνικό Κίνημα για την Ειρήνη (*Χαμάς*). 

Το Κέντρο Μπέρκλεϊ του Πανεπιστημίου του Τζωρτζτάουν περιγράφει το RND ότι «αντικαταστάτη» του Εθνικού Απελευθερωτικού Μετώπου ως το «κρατικό κόμμα» της Αλγερίας προσωρινά για τις εκλογές 1995 και 1997 «μετά την ήττα του Εθνικού Απελευθερωτικού Μετώπου από το Ισλαμικό Μέτωπο Σωτηρίας (FIS) στις εκλογές της εθνικής νομοθετικής περιόδου 1991-1992». Οι εκλογές αυτές ακυρώθηκαν με στρατιωτικό πραξικόπημα και ο εμφύλιος πόλεμος που ακολούθησε είχε ως αποτέλεσμα τον θάνατο έως και 200.000 Αλγερινών, αλλά μόλις οι ισλαμιστές αντάρτες πραγματοποίησαν εκεχειρία σε μεγάλο βαθμό, το «Εθνικό Απελευθερωτικό Μέτωπο ανέκτησε τη θέση του ως το πλειοψηφικό και κυβερνών κόμμα». 

Ο Γενικός Γραμματέας του κόμματος Αχμέτ Ουγιαχία διορίστηκε πρωθυπουργός στις 23 Ιουνίου 2008. 

## Παραπομπές


Κατηγορία:Πολιτικά κόμματα στην Αλγερία
Μέισον Γκρίνγουντ

Ο **Μέισον Γουίλ Τζον Γκρίνγουντ** (*Mason Will John Greenwood*, 1 Οκτωβρίου 2001) είναι Άγγλος ποδοσφαιριστής που αγωνίζεται για την Μαρσέιγ. Είναι γνωστός για την εκτελεστική του δεινότητα και την ταχύτητά του.

Ο Γκρίνγουντ έγινε μέλος των ακαδημιών της Μάντσεστερ Γιουνάιτεντ σε ηλικία 6 ετών και πραγματοποίησε το ντεμπούτο του με την κύρια ομάδα τον Μάιο του 2019. Ήταν για πρώτη φορά βασικός το Σεπτέμβριο του 2019 στο αγώνα του Europa League εναντίον της Αστάνα, όπου σκόραρε και έγινε τότε ο νεότερος σκόρερ του συλλόγου σε ευρωπαϊκό επίπεδο, σε ηλικία 17 ετών και 353 ημερών. Την πρώτη του σαιζόν στην ομάδα σε 26 αγώνες σκόραρε 8 φορές, κυρίως ερχόμενος ως αλλαγή.

Ο Γκρίνγουντ πραγματοποίησε το ντεμπούτο του με την Κ-21 εθνική Αγγλίας το 2019. Το 2020 κλήθηκε για πρώτη φορά στην εθνική ανδρών και πραγματοποίηση την πρώτη συμμετοχή στις 5 Σεπτεμβρίου 2020.

Τον Ιανουάριο του 2022, κατηγορήθηκε για σεξουαλική κακοποίηση και επίθεση με αποτέλεσμα να προσαχθεί και να τεθεί εκτός της Μάντσεστερ Γιουνάιτεντ μέχρι νεοτέρας. Στις 21 Αυγούστου 2023 αποφασίστηκε ότι δεν θα συνεχίσει στην Μάντσεστερ Γιουνάιτεντ. Τον Σεπτέμβριο του 2023 παραχωρήθηκε δανεικός στην Χετάφε για τη σαιζόν 2023-24. Τον Ιούλιο του 2024 αποχώρησε οριστικά από τη Μάντσεστερ Γιουνάιτεντ και υπέγραψε στην Μαρσέιγ. Τη σαιζόν 2024-25 αναδείχθηκε πρώτος σκόρερ της Λιγκ 1 από κοινού, με 21 γκολ.

## Παραπομπές


Κατηγορία:Άγγλοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Εθνικής Αγγλίας Κ21
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Χετάφε ΚΦ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές Λιγκ 1
Κατηγορία:Ξένοι ποδοσφαιριστές στην Ισπανία
Κατηγορία:Άγγλοι ποδοσφαιριστές στο εξωτερικό
Μπόρσα Αργολίδας

Ο** Μπόρσας** (*παλαιά ονομασία: Μπόρσα*) είναι ημιορεινό χωριό της Αργολίδας στην Πελοπόννησο. Διοικητικά υπάγεται στην Κοινότητα Μπόρσα της δημοτικής ενότητας Μυκηναίων του Δήμου Άργους - Μυκηνών της Περιφέρειας Πελοποννήσου. Το χωριό είναι κτισμένο σε υψόμετρο 214 μέτρων στην πλαγιά ενός λόφου στην μέση της διαδρομής μεταξύ Φιχτίων και Μαλαντρενίου.  

Σύμφωνα με την απογραφή 2021 το χωριό είχε πληθυσμό 165 κατοίκων. Είναι το μοναδικό χωριό που υπάγεται στην κοινότητα Μπόρσα.

## Πληθυσμός
Το χωριό γνώρισε σημαντική πληθυσμιακή αύξηση από το 1879 μέχρι και το 1951 και έκτοτε ο πληθυσμός του έχει μειωθεί.

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών
Αντώνης Κλέφτης

Ο **Αντώνης Κλέφτης** είναι ελληνοκύπριος πρώην ποδοσφαιριστής που αγωνιζόταν ως τερματοφύλακας. Κατά τη διάρκεια της καριέρας του αγωνίστηκε με τα χρώματα της Ένωσις Νέων Παραλιμνίου και της εθνικής Κύπρου. Θεωρείται ένας από τους καλύτερους Κύπριους τερματοφύλακες όλων των εποχών.

## Καριέρα
Πολύ θετική είναι η προϊστορία για τη θέση του τερματοφύλακα στην Ένωση. Άξιος διάδοχος του μεγάλου Δήμου Κωνσταντίνου ήταν στην δεκαετία του ’80 ο Αντώνης Κλέφτης αφού έκανε υπομονή και έζησε για λίγα χρόνια στην σκιά του μεγάλου τερματοφύλακα.

Ο Α. Κλέφτης ξεκίνησε από πολύ μικρός στην ομάδα και κοντά στον μεγάλο αρχηγό του Παραλιμνίου πήρε όλα εκείνα τα εφόδια που ου χρειάζονταν για να γίνει ο καλύτερος διάδοχος του. Για 22 χρόνια έγραψε χρυσές σελίδες στην ιστορία του σωματείου, έπαιξε σε όλες τις εθνικές ομάδες και έφυγε σε ηλικία 33 χρόνων για να συνεχίσει αργότερα ως προπονητής.

Ο Αντώνης ξεχώριζε για το ταλέντο του και το ήθος του στη γήπεδα ενώ διετέλεσε για αρκετά χρόνια αρχηγός της ομάδας. Ήταν από τους κορυφαίους τερματοφύλακες και έπαιξε από το 1970 μέχρι το 1993. Με τα πλούσια προσόντα του θα μπορούσε να κάνει καριέρα στο εξωτερικό. Ο Κλέφτης όμως δεν ήθελε να φύγει από την Ένωση που τόσο αγαπούσε.

Φιλότιμος, ταλαντούχος και ευσυνείδητος, ο Αντώνης Κλέφτης ήταν ο τελευταίος ποδοσφαιριστής της χρυσής εποχής της Ένωσης, με προπονητή τον Πλούσκαλ. Στάθηκε με επιτυχία για πολλά χρόνια κάτω από τα δοκάρια και ήταν άξιος διάδοχος του Δήμου. Το πρώτο του επίσημο παιχνίδια έγινε το 1976-77 κατά του Άρη στο Παραλίμνι, όταν μπήκε αλλαγή στη θέση του Δήμου. Κατέγραψε 400 συμμετοχές στο πρωτάθλημα και 40 στο κύπελλο.

Κατηγορία:Κύπριοι ποδοσφαιριστές
Κατηγορία:Ποδοσφαιριστές Ένωσις Νέων Παραλιμνίου
Παντοκράτορας Ζακύνθου

Ο **Παντοκράτορας** είναι πεδινός οικισμός της Ζακύνθου. Είναι χτισμένος σε υψόμετρο 65 μέτρων, στις χαμηλές πλαγιές του όρους Μεγάλο Βουνό. Βρίσκεται σε απόσταση 10 χιλιομέτρων νοτιοδυτικά της πόλης της Ζακύνθου και περίπου 4 χιλιόμετρα δυτικά του τουριστικού θερέτρου του Λαγανά. Μέχρι την 28η Αυγούστου 1912 ονομαζόταν Πισυνόντα -ονομασία που διορθώθηκε τότε σε Πεισινώντας- ενώ στις 5 Μαΐου 1915 έλαβε τη σημερινή του ονομασία. Ο πληθυσμός του, σύμφωνα με την απογραφή του 2011, είναι 925 μόνιμοι κάτοικοι.

## Διοικητική εξέλιξη
Σήμερα αποτελεί έδρα τόσο της Κοινότητας Λαγανά όσο και της Δημοτικής Ενότητας Λαγανά του «Καλλικρατικού» Δήμου Ζακύνθου. Επί της διοικητικής μεταρρύθμισης «Καποδίστριας» υπήρξε η έδρα τόσο του Δήμου Λαγανά όσο και του ομώνυμου δημοτικού διαμερίσματος. Προ της εφαρμογής της διοικητικής μεταρρύθμισης «Καποδίστριας» αποτελούσε, και ήδη από την 28 Αυγούστου 1912, την Κοινότητα Παντοκράτορα (πρώην Πεισινώντα).

## Σημείωση
*Για τον ομώνυμο οικισμό στην Πρέβεζα, δείτε: [[Παντοκράτορας Πρέβεζας]]*

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Εξωτερικοί σύνδεσμοι
*Ο Παντοκράτορας στο χάρτη . toponavigator.com. Ανακτήθηκε: 06/07/2020.
*Ε.Ε.Τ.Α.Α. - Διοικητικές μεταβολές Παντοκράτορα Ζακύνθου. eetaa.gr. Ανακτήθηκε: 06/07/2020.
*Ε.Ε.Τ.Α.Α. - Διοικητικές μεταβολές Κοινότητας Παντοκράτορα Ζακύνθου. eetaa.gr. Ανακτήθηκε: 06/07/2020.
*Ε.Ε.Τ.Α.Α. - Διοικητικές μεταβολές Δήμου Λαγανά. eetaa.gr. Ανακτήθηκε: 06/07/2020.

Κατηγορία:Χωριά της περιφερειακής ενότητας Ζακύνθου
Κατηγορία:Δήμος Ζακύνθου
Στυλιανός Λέφας

Ο **Στυλιανός Λέφας** (1914-1983) ήταν Έλληνας δικηγόρος και πολιτικός. Υπηρέτησε ως δήμαρχος Καρπενησίου από το 1979 ως το 1982. 

## Δήμαρχος
Γεννήθηκε στο Μαραθιά το 1914. Πατέρας του ήταν ο Αθανάσιος Λέφας. 

Σπούδασε νομικά και εργάστηκε ως δικηγόρος.

Εξελέγη δήμαρχος στις δημοτικές εκλογές του 1978 λαμβάνοντας ποσοστό 50,2% των ψήφων έναντι  49,7% για τον Δημήτρη Κοτσιμπό.

Πέθανε σε ηλικία 69 ετών στις 6 Ιουλίου 1983.

## Παραπομπές


Λεφας Στυλιανος
Τιμόν και Πούμπα

Οι **Τιμόν** και **Πούμπα** είναι ένα κινούμενο δίδυμο μιας σουρικάτας και ενός φακόχοιρου που παρουσιάστηκε στην ταινία κινουμένων σχεδίων της Disney το 1994, *[[Ο Βασιλιάς των Λιονταριών]]* . Ο Τιμόν απεικονίστηκε μέσω των πολλών εμφανίσεων του από τον Νέιθαν Λέιν(και στις τρεις ταινίες και τα πρώτα επεισόδια της παράστασης), ο Μαξ Κασέλα (ο αρχικός ηθοποιός στο μιούζικαλ ''The Lion King'' Broadway), ο Κέβιν Σον (σε ορισμένα επεισόδια της παράστασης), ο Κουίντον Φλύνν (σε ορισμένα επεισόδια της παράστασης), ο Μπρούς Λανόιλ στο σορτς *[[Wild About Safety]]* και το *[[Kingdom Hearts II]]*, και ενώ ο Πούμπα εκφράζεται από τον Έρνι Σαμπέλα (σε όλες τις παραδοσιακά κινούμενες εμφανίσεις του) και απεικονίστηκε από τον Τομ Άλαν Ρόμπινς στο πρωτότυπο καστ του μιούζικαλ του Μπρόντγουεϊ. Στο remake CGI, οι χαρακτήρες απεικονίζονται από τους Μπίλλυ Άιχνερ και Σεθ Ρόγκεν, αντίστοιχα. Οι Νέιθαν Λέιν και Έρνι Σαμπέλα ήρθαν για πρώτη φορά στην ακρόαση για τους ρόλους των υαινών, αλλά όταν οι παραγωγοί είδαν πόσο καλά συνεργάστηκαν, αποφάσισαν να τους προωθήσουν ως Τιμόν και Πούμπα. Ο στιχουργός Τιμ Ράις ωστόσο προωθούσε τον Ρικ Μάιαλ (για τον Τιμόν) και τον Έιντ Έντμοντσον (για τον Πούμπα) να παίξουν τους ρόλους, καθώς πήρε την ιδέα για τους στίχους στο "Hakuna Matata" παρακολουθώντας την εκπομπή τους *[[Bottom (τηλεοπτική σειρά)|Bottom]]*.

Όπως και με πολλούς χαρακτήρες στον Βασιλιά των λιονταριών, το όνομα Πούμπα προέρχεται από τη γλώσσα της Ανατολικής Αφρικής Σουαχίλι. Στα Σουαχίλι, το * (v.)* Σημαίνει "να είσαι χαζός, ανόητος, αδύναμος, απρόσεκτος, αμελής." Ο Τιμόν είναι ένας από τους λίγους χαρακτήρες του οποίου το όνομα δεν έχει νόημα στα Σουαχίλι. Το ** είναι ένα ιστορικό ελληνικό όνομα, που σημαίνει "αυτός που σέβεται." Το όνομα του Τίμονα μπορεί να προέρχεται από την τραγωδία του Σαίξπηρ. Ο *[[Τίμων ο Αθηναίος|Τίμων της Αθήνας]]*, μια άλλη αναφορά του Σαίξπηρ σε μια ταινία που προέρχεται από την πλοκή του από τον *[[Άμλετ]]*. Μια πιο πιθανή εξήγηση είναι ότι πήρε το όνομά του από τον Έλληνα φιλόσοφο Τίμωνα, μαθητή του Πύρρωνα, ιδρυτή της σχολής του σκεπτικισμού.

Ο Τιμόν είναι μια σοφή και εγωκεντρική σουρικάτα, ο οποίος είναι γνωστός για τον ισχυρισμό των ιδεών του Πούμπα. Ο Πούμπα έχει προβλήματα αερίων, αλλά είναι επίσης ένας άγριος πολεμιστής, που επιτίθεται σε μάχη με ένα κριτικό κτύπημα και επιτίθεται αν κάποιος που δεν είναι φίλος του τον αποκαλέσει γουρούνι, οπότε αναφωνεί "Με λένε *κύριο* γουρούνι!" - μια αναφορά στη γραμμή του Σίντνεϊ Πουατιέ "Με λένε κύριε Τίμπς!" από την ταινία του 1967 *[[Ιστορία ενός Εγκλήματος]]* και στη συνέχεια κραυγάζει καθώς επιτίθεται. Σε αντίθεση με τις πραγματικές σουρικάτες, ο Τιμόν μπορεί να περπατήσει στα πίσω πόδια του, ενώ στην πραγματική ζωή, οι σουρικάτες περπατούν και στα τέσσερα πόδια και μπορούν να σταθούν μόνο στα πίσω πόδια τους.

## Παραπομπές


Κατηγορία:Disney (χαρακτήρες κινουμένων σχεδίων)
Σίμπα

Ο **Σίμπα** (**Simba**) είναι ο κύριος χαρακτήρας του franchise *[[Ο Βασιλιάς των Λιονταριών (franchise)|Ο Βασιλιάς των Λιονταριών]]* της Disney. Παρουσιάστηκε πρώτη φορά στην ταινία του 1994 *[[Ο Βασιλιάς των Λιονταριών]]*, το 32ο κινούμενο χαρακτηριστικό του Walt Disney Animation, ο χαρακτήρας στη συνέχεια εμφανίζεται στο *[[Ο Βασιλιάς των Λιονταριών II: Το Βασίλειο του Σίμπα]]* (1998) και στο *[[Ο Βασιλιάς των Λιονταριών 3: Χακούνα Ματάτα]]* (2004) καθώς και στο remake του 2019 της αρχικής ταινίας. Ο Σίμπα δημιουργήθηκε από τους σεναριογράφους Αϊρίν Μέκι, Τζόναθαν Ρόμπερτς και Λίντα Γούλβερτον. Ενώ ο Μαρκ Χεν υπηρέτησε ως επιβλέπων animator του Σίμπα ως νεογνό, ο Ruben A. Aquino ζωγράφισε τον ενήλικο χαρακτήρα του Σίμπα.

Ο Σίμπα εμπνεύστηκε από τον χαρακτήρα Bambi από την Disney's *[[Μπάμπι]]* (1942), καθώς και από τις ιστορίες του Μωυσή και του Ιωσήφ από τη Βίβλο. Επιπλέον, έχουν συναχθεί πολλές ομοιότητες μεταξύ του Σίμπα και του Πρίγκιπα ''Άμλετ'' από το έργο Άμλετ του Ουίλλιαμ Σαίξπηρ*.* Το 1997, ο *Βασιλιάς των Λιονταριών* προσαρμόστηκε σε ένα μιούζικαλ του Μπρόντγουεϊ, με τους ηθοποιούς Σκοτ Ίρμπι Ράννιάρ και Τζέισον Ρέιζ να δημιουργούν τους ρόλους του παιδιού και του ενήλικα Σίμπα, αντίστοιχα. Ο JD McCrary και ο Ντόναλντ Γκλόβερ έδωσαν της φωνές τους στον νεογνό και τον ενήλικα Σίμπα αντίστοιχα στο remake CGI.

## Όνομα
*Το Σίμπα* είναι μια λέξη Σουαχίλι για το *λιοντάρι*, που αντικατοπτρίζει την προέλευση του Σίμπα στην υποσαχάρια Αφρική. Έχει επίσης άλλους ορισμούς, όπως ο *βασιλιάς*, *ισχυρός* ή ο *επιθετικός.*

## Παραπομπές


Κατηγορία:Disney (χαρακτήρες κινουμένων σχεδίων)
Γεώργιος Παμπούκας

Ο **Γεώργιος Παμπούκας** (1890-1976) ήταν Έλληνας πανεπιστημιακός, ο οποίος διατέλεσε βουλευτής και κατοχικός υφυπουργός από το 1943 έως το 1944 ως συνεργάτης των Ναζί κατά τη Γερμανική Κατοχή της Ελλάδας.

## Σταδιοδρομία
Γεννήθηκε στο Κιάτο το 1890, γιος του Βλασίου και της Καλλιόπης. Σπούδασε νομικά στο Πανεπιστήμιο Αθηνών και συνέχισε τις σπουδές του στη Γερμανία. Εξελέγη και δίδαξε ως καθηγητής στην Ανωτάτη Γεωπονική Σχολή του ΕΚΠΑ.

Από το 1932 έως το 1935 χρημάτισε γενικός γραμματέας του υπουργείου Γεωργίας. Εξελέγη για πρώτη φορά βουλευτής Αργολιδοκορινθίας με το Λαϊκό Κόμμα το 1935 και μετά τον θάνατο του Παναγή Τσαλδάρη τον αντικατέστησε στην έδρα του στις 17 Μαΐου 1936.  

Κατά την κατοχική κυβέρνηση Ράλλη ήταν υφυπουργός Γεωργίας υπηρεσιακά, από τις 24 Απριλίου 1943 έως τις 3 Απριλίου 1944.

Μεταπολεμικά ήταν ξανά υποψήφιος στις εκλογές του 1946 και αρχηγός του κόμματος Λαϊκό Αγροτικό Κόμμα, το οποίο είχε ιδρύσει ο ίδιος. Ειδικότερα, στις εκλογές εκείνες έλαβε μέρος με τον συνδυασμό Ενώσεως Εθνικοφρόνων (Λαϊκό Αγροτικό Κόμμα), λαμβάνοντας 435 ψήφους, χωρίς να καταφέρει να εκλεγεί βουλευτής Αργολιδοκορινθίας. 

Επέστρεψε ξανά στη Βουλή το 1951 ως βουλευτής Αργολιδοκορινθίας και επανεξελέγη βουλευτής Κορινθίας το 1952 με τον Ελληνικό Συναγερμό και τις δύο φορές.  

Πέθανε σε ηλικία 86 ετών στην Αθήνα και κηδεύτηκε από τον ιερό ναό Αγίου Λαζάρου στο Πρώτο Νεκροταφείο Αθηνών στις 24 Απριλίου 1976.

Άφησε συγγραφικό έργο, με έργα που αναφέρονται στο φασισμό αλλά και την αγροτική πολιτική. Η σύζυγός του, Ελένη, είχε αποβιώσει το 1958.

## Παραπομπές


Κατηγορία:Βουλευτές Αργολιδοκορινθίας
Κατηγορία:Βουλευτές Κορινθίας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες υφυπουργοί Γεωργίας
Κατηγορία:Έλληνες συνεργάτες της ναζιστικής Γερμανίας
Ζαν Καστέξ

Ο **Ζαν Καστέξ** (γαλλικά *Jean Castex*, γενν. 25 Ιουνίου 1965), είναι Γάλλος πολιτικός που υπηρέτησε ως Πρωθυπουργός της Γαλλίας από τις 3 Ιουλίου 2020 μέχρι τις 15 Μαίου 2022. Είναι μέλος του κόμματος Αναγέννηση. 

Πριν την ανακήρυξή του ως πρωθυπουργός, ήταν υψηλά ιστάμενος δημόσιος υπάλληλος και τα καθήκοντά του αφορούσαν τις ενέργειες της Γαλλίας απέναντι στον κορωνοϊό. Επίσης, υπηρέτησε ως Δήμαρχος του Πραντ από το 2008 έως το 2020. 

## Βιογραφία
Μόνιμος κάτοικος της Οξιτανίας στην νοτιοδυτική Γαλλία, ο Καστέξ σπούδασε πολιτικές επιστήμες στο Ινστιτούτο Πολιτικών Σπουδών στο Παρίσι, από όπου αποφοίτησε το 1986. Μετά σπούδασε στην Εθνική Σχολή Διοίκησης, από όπου αποφοίτησε το 1991. 

## Προσωπική ζωή
Είναι παντρεμένος με την Sandra Ribelaygue. Το ζευγάρι έχει αποκτήσει τέσσερις κόρες. Ο Καστέξ είναι στενός φίλος του πρώην ηγέτη της ένωσης εμπορίου Jean-Claude Mailly και του Patrick Pelloux, πρώην συνεργάτη του *[[Charlie Hebdo]]*.

Θεωρεί ότι έχει καταλανική καταγωγή και μιλάει άπταιστα την καταλανική γλώσσα.

## Εξωτερικοί σύνδεσμοι
* Βιογραφικό Σημείωμα 

## Παραπομπές


Κατηγορία:Πρωθυπουργοί της Γαλλίας
Λουίς Αμπιναδέρ

Ο **Λουίς Αμπιναδέρ** (*Luis Rodolfo Abinader Corona*, γεννήθηκε στις 12 Ιουλίου 1967) είναι  οικονομολόγος και πολιτικός από τη Δομινικανή Δημοκρατία,  πρόεδρος της χώρας από τις 16 Αυγούστου 2020. Ήταν υποψήφιος με το Σύγχρονο Επαναστατικό Κόμμα για την προεδρία της Δομινικανής Δημοκρατίας στις γενικές εκλογές του 2016 και του 2020. Είναι γιος του γερουσιαστή Χοσέ Ραφαέλ Αμπιναδέρ και ανέλαβε πρόεδρος της Δομινικανής Δημοκρατίας μετά την νίκη του έναντι του Γκονσάλο Καστίγιο. Είναι ο πρώτος πρόεδρος της χώρας που γεννήθηκε μετά τη δικτατορία του Ραφαέλ Τρουχίγιο.

## Πολιτική σταδιοδρομία
Ο Αμπιναδέρ εξελέγη αντιπρόεδρος του Δομινικανού Επαναστατικού Κόμματος στο συνέδριο του κόμματος το 2005. Επίσης, την ίδια χρονιά ήταν υποψήφιος για γερουσιαστής στην επαρχία του Σάντο Ντομίνγκο.

### Προεδρικές εκλογές 2016
Ήταν ο προεδρικός υποψήφιος του Δομινικανού Ανθρωπιστικού Κόμματος  και του Σύγχρονου Επαναστατικού Κόμματος  στις γενικές εκλογές που διεξήχθησαν στις 15 Μαΐου 2016.

## Πρόεδρος της Δομινικανής Δημοκρατίας
### Προεδρικές εκλογές 2020
Ο Αμπιναδέρ ήταν υποψήφιος ξανά για τον προεδρικό θώκο, αυτή τη φορά με επιτυχία, στις εκλογές του 2020.
Οι εκλογές διεξήχθησαν στις 5 Ιουλίου 2020 και ο Αμπιναδέρ αναδείχθηκε νικητής από τον πρώτο γύρο, συγκεντρώνοντας 52,5% των ψήφων έναντι 
37,46% για τον σημαντικότερο αντίπαλό του, τον Γκονσάλο Καστίγιο.

Η ορκωμοσία του Αμπιναδέρ έλαβε χώρα στις 16 Αυγούστου 2020.

## Προσωπική ζωή
Ο Αμπιναδέρ είναι παντρεμένος με τη Ρακέλ Αρμπάχε Σόνι, κόρη επιχειρηματιών, αμφότερων λιβανέζικης καταγωγής. Έχουν τρεις κόρες.

Επανεξελέγη πρόεδρος στις εκλογές του 2024.

## Παραπομπές


Αμπιναδερ
Αμπιναδερ
Γραμμή Ασπροποτάμου-Σπερχειού

μικρογραφία|Τα σύνορα της Ελλάδας κατά μήκος της γραμμής Ασπροποτάμου-Σπερχειού απεικονίζονται με ανοιχτό πράσινο.

Η **Γραμμή Ασπροποτάμου–Σπερχειού** (**Γραμμή Αχελώου–Σπερχειού**) όριζε το σύνορο του νεοσύστατου ελληνικού κράτους και της Οθωμανικής Αυτοκρατορίας στο μέσο της κοίτης των ποταμών Αχελώου και Σπερχειού που επέβαλε το Πρωτόκολλο του Λονδίνου (1830).

Το σύνορο της Ελλάδας και της Οθωμανικής Αυτοκρατορίας καθορίστηκε από τις Μεγάλες Δυνάμεις (Ηνωμένο Βασίλειο της Μεγάλης Βρετανίας και της Ιρλανδίας, Ρωσική Αυτοκρατορία και Βασίλειο της Γαλλίας). Η συνοριακή γραμμή άρχιζε από τις εκβολές του  Αχελώου (ο οποίος ήταν τότε γνωστός ως Ασπροπόταμος), διέσχιζε την Αρτοτίνα (κατά μήκος της κορυφογραμμής της Οίτης) και τελείωνε στο Μαλιακό Κόλπο στις εκβολές του Σπερχειού Ποταμού. Η Λαμία (πρώην ονομασία: Ζητούνι), ευρισκόμενη βόρεια του Σπερχειού, επρόκειτο να παραμείνει σε Οθωμανικά χέρια. Η Εύβοια, οι Βόρειες Σποράδες, η Σκύρος και οι Κυκλάδες (συμπεριλαμβανομένης της Αμοργού) επίσης ενσωματώθηκαν στα σύνορα του νεοσύστατου ελληνικού κράτους.

Η ύπαρξη της γραμμής ήταν βραχύβια. Το 1832 η Συνθήκη της Κωνσταντινούπολης (1832) επεξέτεινε τα σύνορα της Ελλάδας κατά μήκος της γραμμής Αμβρακικού–Παγασητικού. Τρία χρόνια νωρίτερα, σύμφωνα με το Πρωτόκολλο του Λονδίνου, η γραμμή Αμβρακικού - Παγασητικού είχε οριστεί ως το βόρειο σύνορο του προταθέντος αυτόνομου ελληνικού κράτους υπό την επικυριαρχία των Οθωμανών.

## Παραπομπές


Κατηγορία:Κοιλάδα του Σπερχειού
Κατηγορία:Ελληνική Επανάσταση του 1821
Κατηγορία:Σύνορα της Ελλάδας
Καούσης

Η εταιρεία **Καούσης** είναι ελληνική βιομηχανία ειδικών κατασκευών, ιδρύθηκε στο Αιγάλεω το 1958 από τον Ανδρέα Καούση.   

## Πορεία
Η εταιρεία Α. Καούσης Α.Ε. ξεκίνησε τις δραστηριότητές της το 1958. Το 1971 αποκτά την μέχρι σήμερα νομική μορφή της ανώνυμης εταιρείας. Από το 1973, κατασκευάζει απορριμματοφόρα, ενώ μέσα στην ίδια δεκαετία προμηθεύει δεκάδες απορριμματοφόρα οχήματα και φορτηγά πρασίνου στους οργανισμούς τοπικής αυτοδιοίκησης. Στις αρχές της δεκαετίας του ΄90 κατασκευάζει τον Σταθμό Μεταφόρτωσης Απορριμμάτων στο Σχιστό, με δυναμικότητα συλλογής 1.200 τόνων την ημέρα. Από το έτος ίδρυσης της εταιρείας έχουν προμηθευτεί περισσότερα από 4.000 φορτηγά οχήματα.


Αρχείο:HINO KR TRUCK REFUSE.jpg|Απορριμματοφόρα τύπου Μύλος 
|Νταλίκες τύπου με σύστημα συμπίεσης
|απορριμματοφόρα με σύστημα συμπίεσης
|press container
|ΣΜΑ Σχιστού


## Παραπομπές


## Πηγές
*https://www.academia.edu/2899187/Greek_vehicle_and_machine_manufacturers_1800_to_present_A_pictorial_history
*https://www.tovima.gr/2008/11/24/finance/o-kapodistrias-kai-o-kaoysis/  
*http://www.kaoussis.gr

Κατηγορία:Ελληνικές επιχειρήσεις
Κατηγορία:Ελληνικά εμπορικά σήματα
Κατηγορία:Ελληνικές βιομηχανίες
Μονοειδές

Στην αφηρημένη άλγεβρα, ένα **μονοειδές** είναι ένα σύνολο εξοπλισμένο με μια αντιμεταθετική δυαδική πράξη και ένα ταυτοτικό στοιχείο. Παραδείγματος χάριν, οι μη αρνητικοί ακέραιοι με πρόσθεση σχηματίζουν ένα **μονοειδές**, με ταυτοτικό στοιχείο το 0.

Τα μονοειδή είναι ημιομάδες με ταυτοτικότητα. Τέτοιες αλγεβρικές δομές εμφανίζονται σε διάφορους κλάδους των μαθηματικών.

Οι συναρτήσεις από ένα σύνολο στο ίδιο το σύνολο σχηματίζουν ένα **μονοειδές** σε σχέση με τη σύνθεση συναρτήσεων. Γενικότερα, στην θεωρία κατηγοριών, οι μορφισμοί ενός αντικειμένου στο ίδιο το αντικείμενο σχηματίζουν ένα μονοειδές και, αντιστρόφως, ένα μονοειδές μπορεί να θεωρηθεί ως μια κατηγορία με ένα μόνο αντικείμενο.

Στην επιστήμη των υπολογιστών και στον προγραμματισμό υπολογιστών, το σύνολο των συμβολοσειρών που σχηματίζονται από ένα δεδομένο σύνολο χαρακτήρων είναι ένα ελεύθερο μονοειδές. Τα μονοειδή μετάβασης και τα συντακτικά μονοειδή χρησιμοποιούνται για την περιγραφή μηχανών πεπερασμένων καταστάσεων. Τα μονοειδή ιχνών και τα μονοειδή ιστορικού παρέχουν τη βάση για τους υπολογισμούς διεργασιών και τον παράλληλο υπολογισμό.  

Στην θεωρητική επιστήμη των υπολογιστών, η μελέτη των μονοειδών είναι θεμελιώδης για τη θεωρία των αυτομάτων (θεωρία Κρον-Ρόουντς) και τη θεωρία των τυπικών γλωσσών (πρόβλημα ύψους αστεριού).  

Δείτε ημιομάδα για την ιστορία του θέματος και μερικές άλλες γενικές ιδιότητες των μονοειδών.  

## Ιδιοτήτες

Πιο συγκεκριμένα, το ζεύγος (X, \ast), όπου \ast : X \times X \to X είναι μία δυαδική πράξη στο σύνολο X, καλείται μονοειδές, αν: 
#Η πράξη \ast είναι προσεταιριστική. 
#Υπάρχει ουδέτερο στοιχείο e \in X για την πράξη \ast, δηλαδή 
::x \ast e = e \ast x = x, για κάθε x \in X.

## Μεταθετικό μονοειδές
Το μονοειδές (X,\ast) καλείται **µεταθετικό µονοειδές**, όταν η πράξη \ast είναι μεταθετική.

## Βιβλιογραφία
* 
* 
* 
* 
* 
* 

## Εξωτερικοί σύνδεσμοι
*English - Greek Dictionary of Pure and Applied Mathematics Εθνικό Μετσόβιο Πολυτεχνείο
*Αγγλοελληνικό Λεξικό Μαθηματικής Ορολογίας - Πανεπιστήμιο Κύπρου
*ΑΓΓΛΟΕΛΛΗΝΙΚΟ. ΛΕΞΙΚΟ. ΜΑΘΗΜΑΤΙΚΩΝ. ΟΡΩΝ Αριάδνη Καλογερόπουλου. Μίλτος Γκίκας — Δ. Καραπαννακης — Μ. Λάμπρου.

## Παραπομπές


Κατηγορία:Αλγεβρικές δομές
Κατηγορία:Θεωρία κατηγοριών
Σον το Πρόβατο: Η Ταινία

**Σον το Πρόβατο: Η Ταινία** (αγγλικά: **Shaun the Sheep Movie**) είναι αμερικανική κωμωδία κινουμένων σχεδίων με υπολογιστή παραγωγής 2015

## Παραπομπές


## Εξωτερικοί σύνδεσμοι
* 
* 
* 
* 
* 
* 

Κατηγορία:Βρετανικές ταινίες της δεκαετίας 2010
Κατηγορία:Ταινίες του 2015
Κατηγορία:Ταινίες παραγωγής StudioCanal
Κατηγορία:Ταινίες παραγωγής Aardman Animations
Κατηγορία:Βρετανικές κωμικές ταινίες
Κατηγορία:Αγγλόφωνες ταινίες
Κατηγορία:Βρετανικές ταινίες κινουμένων σχεδίων
Κατηγορία:Ταινίες κινουμένων σχεδίων
Κατηγορία:Βρετανικές 3D ταινίες
Κατηγορία:Ταινίες κινουμένων σχεδίων του 2015
Γεώργιος Ζάννος

πλαίσιο|δεξιά
Ο **Γεώργιος Ζάννος** (1936 – 2008) ήταν Έλληνας διεθνής παίκτης καλαθοσφαίρισης σε θέση φορ, σέντερ, με ύψος 1,90, και προπονητής. 

## Βιογραφικά στοιχεία
Γεννήθηκε στην Αθήνα το 1936, με καταγωγή από την Αθήνα.

### Σπουδές
Το 1959 αποφοίτησε από το Πάντειο Πανεπιστήμιο. Είχε άριστη γνώση γαλλικών (Superieur I, Γαλλικό Ινστιτούτο Αθηνών) και καλή γνώση αγγλικών. Όταν τελείωσε τις σπουδές του μετά από διαγωνισμό προσλήφθηκε στο Υπουργείο Οικονομικών, όπου επί πολλά χρόνια διετέλεσε Διευθυντής και Οικονομικός Επιθεωρητής του Υπουργείου.

εναλλ.=Γιώργος Ζάννος - δημοσίευμα|μικρογραφία|Εφημερίδα Παναθηναϊκά ΝΕΑ (αρ.φύλλου 32, 1962) ''Οι άσσοι του μπάσκετ μας ΓΙΩΡ.ΖΑΝΝΟΣ: 27 φορές διεθνής της πολιτικής και των ενόπλων''
εναλλ.=Σπορτιγκ και Ολυμπιακός ισόβαθμοι ύστερα από 18 αγώνες|μικρογραφία|Εφημερίδα Αθλητικά Χρονικά (τεύχος 10, Ιούλιος 1957) ''Πρωτάθλημα χωρίς πρωταθλητή: Σπόρτιγκ και Ολυμπιακός ισόβαθμοι ύστερα από 18 αγώνες''

### Σταδιοδρομία ως παίκτης
Από το 1951 μέχρι το 1957 έπαιζε μπάσκετ στον Τρίτωνα και από το 1958 μέχρι το 1963 στον Παναθηναϊκό. Επίσης αγωνίστηκε: 

* 1956-1961: στην Εθνική Ελλάδος και στην Εθνική Ενόπλων Δυνάμεων
* 1960-1962: Εθνική Ελλάδος, Πρωτάθλημα Ευρώπης
* 1962: Τουρνέ Παναθηναϊκού στη Νότια Αφρική και 
* 1962-1963: Πρωτάθλημα Πρωταθλητριών Ευρώπης (1963 Παναθηναϊκός- Ρεάλ Μαδρίτης).

(Πανελλήνιο πρωτάθλημα καλαθοσφαίρισης ανδρών 1961-1962, Πανελλήνιο πρωτάθλημα καλαθοσφαίρισης ανδρών 1960-1961)

Υπήρξε 27 φορές διεθνής και τρίτος σκόρερ το 1957.

### Σταδιοδρομία ως προπονητής
Διετέλεσε σε διάφορες ομάδες προπονητής: Τρίτων, Ηλυσιακός, Αρίων, Ν.Ο. Σαρωνίδας, Σχολή Υπαξιωματικών Χωροφυλακής. Ήταν προπονητής της ομάδας μπάσκετ της Ελληνικής Χωροφυλακής έως το 1982. Κατά τη διάρκεια της θητείας του ως προπονητής η Χωροφυλακή κέρδισε την πρώτη θέση δύο φορές στα πρωταθλήματα Ενόπλων Δυνάμεων, ενώ στα υπόλοιπα πήρε τη δεύτερη και τρίτη θέση.

Είναι ιδρυτικό μέλος του Συνδέσμου Ελλήνων Προπονητών Καλαθοσφαίρισης το 1971 και ιδρυτικό μέλος του Συλλόγου Παλαίμαχων Αθλητών Καλαθοσφαίρισης το 2006.

Έχει τιμηθεί για τη συμβολή του στο μπάσκετ το 1983 από την Ελληνική Ομοσπονδία Καλαθοσφαίρισης και το 2007 από τον Σύλλογο Παλαίμαχων Αθλητών Καλαθοσφαίρισης.

Στην αρθρογραφία αναφέρεται ως αριστοκράτης των καλαθιών και ως ψηλό «θηρίο» χαμηλών τόνων .

Τα τελευταία πέντε χρόνια της ζωής του ταλαιπωρήθηκε σοβαρά λόγω της αυτοάνοσης ασθένειας «νόσος κινητικού νευρώνα», που τον οδήγησε στον θάνατο μετά από πλήρη παράλυση το 2008.

## Παραπομπές

*

Κατηγορία:Έλληνες καλαθοσφαιριστές
Μοχάμεντ Μπεν Αχμέντ Αμπντελγκανί

Ο **Μοχάμεντ Μπεν Αχμέντ Αμπντελγκανί** (18 Μαρτίου 1927 – 22 Σεπτεμβρίου 1996, ) ήταν πρωθυπουργός της Αλγερίας υπό τον Πρόεδρο Τσαντλί Μπεντζεντίντ από τις 8 Μαρτίου 1979 έως τις 22 Ιανουαρίου 1984. Προηγουμένως η θέση είχε καταργηθεί το 1963. 

Γεννήθηκε στη Μαρνιά, και προσχώρησε στην Ειδική Οργάνωση του Μεσαλί Χατζ. Κατά τη διάρκεια του Πολέμου της Αλγερίας ενεπλάκη σε επιχειρήσεις διείσδυσης στα γαλλικά οχυρά κατά μήκος των συνόρων. Δεν ενεπλάκη στη ρήξη με το Εθνικό Απελευθερωτικό Μέτωπο και ανήλθε στον βαθμό του λοχαγού στον Εθνικό Απελευθερωτικό Στρατό. Μετά την ανεξαρτησία της Αλγερίας, διατήρησε τη θέση του στον Αλγερινό Στρατό και διοίκησε την 1η Στρατιωτική Περιοχή στη Μπλιντά από το 1962, την 4η Στρατιωτική Περιοχή στην Ουάργκλα από το 1965 και τη 2η Στρατιωτική Περιοχή στο Οράν από το 1967. 

Υπήρξε πιστός του Χουαρί Μπουμεντιέν και το 1965 διορίστηκε μέλος του Επαναστατικού Συμβουλίου. Μετά από αξιολόγηση των ικανοτήτων του Αμπντελγκανί, ο Μπουμεντιέν τον όρισε υπεύθυνο σε σημαντικές υποχρεώσεις. Οργάνωσε τη συμβολική παράταξη των αλγερινών στρατευμάτων προς υποστήριξη των Αράβων συμμάχων μετά τον Πόλεμο του Οκτωβρίου το 1973. 

Μετά τον θάνατο του Αχμέντ Μεντεγκρί, ο Αμπντελγκανί υπηρέτησε ως υπουργός εσωτερικών από το 1975 έως το 1979. Τον Οκτώβριο του 1975 ο Μπουμεντιέν τον απέστειλε στη Μαδρίτη σε μία απόπειρα να αποτρέψει την υπογραφή των Συμφωνιών της Μαδρίτης, οι οποίες παραχωρούσαν τη Δυτική Σαχάρα εξ ημισείας σε Μαρόκο και Μαυριτανία. 

Ο Τσαντλί Μπεντζεντίντ σε μία συλλογική και σημαντική κίνηση τον επέλεξε ως πρώτο πρωθυπουργό της προεδρίας του, τον Μάρτιο του 1979. Σκοπός του ήταν η συμφιλίωση με τη φατρία του Μπουμεντιέν. Ο Αμπντελγκανί ήταν ο πρώτος πρωθυπουργός της χώρας του μετά το 1962. Παρέμεινε στη θέση του μέχρι τον Ιανουάριο του 1984, διατηρώντας το ρεκόρ του μακροβιότερου πρωθυπουργού της Αλγερίας μέχρι το 2017. Μετά την αντικατάστασή του από τον Αμπντελχαμίντ Μπραχίμι διετέλεσε υπουργός προεδρίας μέχρι το 1988. Πέθανε στο Αλγέρι. 

## Παραπομπές


Κατηγορία:Πρωθυπουργοί της Αλγερίας
Τζιανκάρλο Εσποσίτο

Ο **Τζιανκάρλο Αλεσάντρο Εσποσίτο** (26 Απριλίου 1958) είναι αμερικάνος ηθοποιός και σκηνοθέτης. Υποδύθηκε τον ρόλο του Gus Fring στην δραματική σειρά *[[Breaking Bad]]* της AMC και στο *Better Call Saul*, έναν ρόλο για τον οποίο κέρδισε τον Καλύτερο Ηθοποιό σε Βραβείο Σειράς Δράμας στα Βραβεία Τηλεοπτικών Επιλογών των Κριτικών του 2012 και ήταν υποψήφιος για ένα εξαιρετικό Υποστηρικτικός ηθοποιός σε μια δραματική σειρά στα Primetime Emmy Awards 2012 και πάλι στα Primetime Emmy Awards 2019 . Εμφανίστηκε ως Moff Gideon στη ζωντανή δράση της σειράς *[[Star Wars]]* *[[The Mandalorian]]* στην Disney+ που έκανε πρεμιέρα το 2019.

## Νεανικά χρόνια
Ο Τζιανκάρλο Εσποσίτο γεννήθηκε στην Κοπεγχάγη, γιος του Τζοβάνι  Εσποσίτο, γνωστού και ως John C. Esposito (1931–2002), ενός Ιταλού σκηνοθέτη και ξυλουργού από τη Νάπολη, και της Ελίζαμπεθ Φόστερ, γνωστής ως Leesa Foster (1926–2017), μιας αφρικανοαμερικανής  τραγουδιστριας από την Αλαμπάμα .     

## Breaking Bad
[δεξιά|μικρογραφία|271x271εσ| Ο Τζιανκάρλο Εσποσίτο  στο 2015 [San Diego Comic-Con International|Σαν Ντιέγκο Comic-Con ]]
Από το 2009 έως το 2011, ο Εσποσίτο εμφανίστηκε στις σεζόν 2 έως 4 της δραματικής σειράς του AMC *[[Breaking Bad]]* στο ρόλο του Γκουστάβο (Γκας) Φρίνγκ, ιδιοκτήτη εστιατορίου fast food "*Los Pollos Hermanos*". 

## Παραπομπές


Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Λαϊνόπουλος (εταιρεία)

Η εταιρεία **Λαϊνόπουλος** ήταν εταιρεία εμπορίας αυτοκινήτων. Ιδρύθηκε από τον Ιωάννη E. Λαϊνόπουλο το 1958.

## Πορεία
Η εταιρεία ξεκίνησε τις δραστηριότητές της ως εταιρεία εμπορίας μηχανημάτων. Το 1971, ο Ιωάννης Ε. Λαϊνόπουλος ίδρυσε στη Σίνδο της Θεσσαλονίκης τη βιομηχανία αυτοκινήτων STEYR -Ελλάς. Στη συνέχεια επεκτάθηκε και σε άλλους τομείς όπως το leasing, την εμπορία λιπαντικών, την ενοικίαση αυτοκινήτων και ήταν o μεγαλύτερος αντιπρόσωπος της Mercedes-Benz στην Ελλάδα. Η εταιρεία ήταν ο σημαντικότερος dealer της γερμανικής εταιρείας από άποψη πωλήσεων και υπηρεσιών.

### Ιστορικό
Έπειτα από τον θάνατο του Ιωάννη Λαϊνόπουλου, τον Ιούλιο του 2001, στα γραφεία της εταιρείας πάνω σε μια σκληρή διαπραγμάτευση με τους γερμανούς της Mercedes-Benz που δυστυχώς είχε ως αποτέλεσμα τον θάνατο του ιδρυτή της. Tα παιδιά του Μανώλης και Όλγα ανέλαβαν τα ηνία της εταιρείας με εντυπωσιακά αποτελέσματα. Έκτοτε και για μια δεκαετία ο Όμιλος Εταιρειών Λαϊνόπουλου παρουσίασε σταθερά ανοδική πορεία, υπερδιπλάσιους τζίρους από το 2002 κι έπειτα, με αποκορύφωμα το 2007, όπου ο Όμιλος πέτυχε τα υψηλότερα αποτελέσματα της ιστορίας του.

**Πτώση Λόγω Οικονομικής Κρίσης**
μικρογραφία|Κατάστημα Κηφισιάς
Ήδη από τα πρώτα σημάδια της παγκόσμιας οικονομικής κρίσης του 2009 και δη της ελληνικής κρίσης από το 2010, ο Όμιλος άρχισε να καταγράφει δραματικές μειώσεις τζίρου. Οι μειώσεις αυτές το 2010/2011 ήταν της τάξεως του 60%-70% καθόσον η αγορά καινούριων αυτοκινήτων συνολικά στην Ελλάδα μειώθηκε από 250.000 πωλήσεις στις 60.000.

## Πηγές

https://www.tovima.gr/2008/11/24/finance/enas-eypatridis-twn-epixeirisewn-efyge/

https://www.tovima.gr/2009/04/12/finance/ayksisi-pwlisewn-katagrafei-i-promot-lainopoylos/ 
Κατηγορία:Πρώην επιχειρήσεις της Ελλάδας
Ελίτ

[μικρογραφία|Πολιτική γελοιογραφία του Οκτωβρίου 1884, η οποία δείχνει πλούσιους [Πλουτοκρατία|πλουτοκράτες να γλεντούν σε ένα τραπέζι ενώ μια φτωχή οικογένεια παρακαλά από κάτω.]]
Στην πολιτική και κοινωνιολογική θεωρία, η **ελίτ** (γαλλικά: élite, από τα λατινικά: eligere, επιλέγω ή ξεκαθαρίζω) είναι μια μικρή ομάδα ισχυρών ατόμων που κατέχουν ένα δυσανάλογο μερίδιο πλούτου, προνομίων, πολιτικής εξουσίας ή ικανότητας σε μια κοινωνία. 

Ο αμερικανός κοινωνιολόγος Σ. Ράιτ Μιλς γράφει ότι τα μέλη της ελίτ αναγνωρίζουν την υψηλή θέση των άλλων μελών της ελίτ στην κοινωνία. «Κατά κανόνα, αποδέχονται ο ένας τον άλλο, κατανοούν ο ένας τον άλλο, παντρεύονται ο ένας τον άλλο, τείνουν να εργάζονται και να σκέφτονται τουλάχιστον με τον ίδιο τρόπο αν όχι μαζί.» «Είναι μια καλορυθμισμένη ύπαρξη όπου η εκπαίδευση παίζει κρίσιμο ρόλο. Τα νεαρά μέλη της ανώτερης τάξης παρακολουθούν εξέχοντα προπαρασκευαστικά σχολεία, τα οποία όχι μόνο ανοίγουν πόρτες σε ελιτίστικα πανεπιστήμια όπως το Χάρβαρντ, το Κολούμπια, το Κολλέγιο Ντάρτμουθ, το πανεπιστήμιο Γέιλ και το πανεπιστήμιο Πρίνστον, αλλά και στους πανεπιστημιακούς συλλόγους με αυστηρά κριτήρια ένταξης. Αυτές οι συμμετοχές με τη σειρά τους στρώνουν τον δρόμο στους προεξέχοντες κοινωνικούς συλλόγους που βρίσκονται σε όλες τις μεγάλες πόλεις και υπηρετούν ως χώροι για σημαντικές επιχειρηματικές επαφές.»

## Παραπομπές

Κατηγορία:Γαλλικές εκφράσεις
Κατηγορία:Κοινωνική κατάσταση
Κατηγορία:Ολιγαρχία
Κατηγορία:Ορολογία πολιτικής επιστήμης
Κατηγορία:Πολιτική ορολογία
Garfield: Η Ταινία

**Garfield: Η Ταινία** (αγγλικά: **Garfield: The Movie**) είναι αμερικανική κωμωδία κινουμένων σχεδίων με υπολογιστή παραγωγής 2004

## Παραπομπές


## Εξωτερικοί σύνδεσμοι
* 
* 
* 
* 
* 
* 

Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2004
Κατηγορία:Ταινίες παραγωγής 20th Century Fox
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Αμερικανικές 3D ταινίες
Κατηγορία:Ταινίες Garfield
Κατηγορία:Ταινίες με μουσική σύνθεση Κρίστοφ Μπεκ
Κατηγορία:Ταινίες σχετικά με γάτες
Κατηγορία:Ταινίες σχετικά με σκύλους
The Simpsons: Η Ταινία

***The Simpsons: Η Ταινία*** (αγγλικά: *The Simpsons Movie*) είναι αμερικανική κωμωδία κινουμένων σχεδίων με υπολογιστή, παραγωγής 2007.

## Παραπομπές


## Εξωτερικοί σύνδεσμοι
* 
* 
* 
* 
* 
* 

Κατηγορία:The Simpsons
Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2007
Κατηγορία:Ταινίες κινουμένων σχεδίων της 20th Century Fox
Κατηγορία:Ταινίες παραγωγής 20th Century Fox
Κατηγορία:Βρετανικές κωμικές ταινίες
Κατηγορία:Αγγλόφωνες ταινίες
Κατηγορία:Αμερικανικές ταινίες κινουμένων σχεδίων
Κατηγορία:Ταινίες κινουμένων σχεδίων
Κατηγορία:Ταινίες κινουμένων σχεδίων του 2007
Ιωάννης Δημητρακέλλης

Ο **Ιωάννης Δημητρακέλλης** (1735-1791), γνωστός και ως Οικονόμος από το αξίωμά του, υπήρξε κληρικός, ιερέας από τη Λέσβο στα παράλια της Μ.Ασίας και δημιουργός της πόλεως των Κυδωνιών (Αϊβαλί). Μετέτρεψε τον αφανή και άσημο οικισμό ψαράδων σε πόλη με έντονο εμπόριο τη δεκαετία του 1770, η ηγεσία του διήρκεσε 20 χρόνια και ανέδειξε την πόλη σε κέντρο του Μικρασιατικού Ελληνισμού.

## Βιογραφία
Γεννήθηκε το 1735. Οι γονείς του Δημητράκης και Ρήγαινα είχαν καταγωγή από το χωριό Βασιλικά της Λέσβου.

## Παραπομπές


__ΕΥΡΕΤΗΡΙΟ__

Κατηγορία:Έλληνες κληρικοί
Τάιρον Πάουερ

Ο **Τάιρον Πάουερ** (αγγλικά: **Tyrone Edmund Power III**, Σινσινάτι, Οχάιο, Ηνωμένες Πολιτείες Αμερικής, 5 Μαΐου 1914 – Μαδρίτη, Ισπανία, 15 Νοεμβρίου 1958) ήταν ιρλανδικής καταγωγής  Αμερικανός ηθοποιός του κινηματογράφου, του θεάτρου και του ραδιοφώνου. Ήταν ο πατέρας της ηθοποιού και τραγουδίστριας Ρομίνα Πάουερ.

Για διάστημα περίπου 25 ετών, από τις αρχές του 1950 έως και τον θάνατό του, που ήρθε πρόωρα και αναπάντεχα σε ηλικία 44 ετών από καρδιακή προσβολή κατά τη διάρκεια γυρισμάτων της κινηματογραφικής ταινίας εποχής *Ο Σολομών και η βασίλισσα του Σαβά* (*Solomon and Sheba*), ο Πάουερ πρωταγωνίστησε σε δεκάδες παραγωγές, ερμηνεύοντας κυρίως ρόλους γοητευτικού εραστή, ωστόσο αρκετές ήταν οι συμμετοχές του και σε κωμωδίες. 

Μερικά χρόνια πριν αποβιώσει έθετε περιορισμούς για τη συμμετοχή του σε έργα του σινεμά, καθώς τον ενδιέφερε εξίσου η ανάδειξή του ως ηθοποιού σκηνής. Ρόλοι που τον εξακόντισαν καλλιτεχνικά ήταν αυτοί που υποδύθηκε στις παραστάσεις *John Brown’s Body* και *Mister Roberts*, ενώ ο ίδιος θεωρούσε σαν κορυφαία κινηματογραφική του επιτυχία την εμφάνισή του στην ταινία *Nightmare Alley*.

## Φιλμογραφία

## Παραπομπές


Κατηγορία:Αμερικανοί ηθοποιοί
Μπουγιουκτσεκμετσέ Μπάσκετμπολ

Η **Μπουγιουκτσεκμετσέ Μπάσκετμπολ** (τουρκικά: *Büyükçekmece Basketbol*), για λόγους χορηγίας **ONVO Μπουγιουκτσεκμετσέ** (*ONVO Büyükçekmece*), είναι τουρκικός επαγγελματικός σύλλογος καλαθοσφαίρισης με έδρα το Μπουγιουκτσεκμετσέ της Κωνσταντινούπολης, η οποία παίζει στο Πρωτάθλημα Τουρκίας. Η έδρα της είναι το Γκαζάνφερ Μπιλγέ Σπορτς Χολ, χωρητικότητας 3.000 θέσεων. 

## Ιστορία
Η Τουγιάπ Μπουγιουκτσεκμετσέ ιδρύθηκε το 2011 στο Μπουγιουκτσεκμετσέ. Η ομάδα ξεκίνησε να παίζει στην 3η Κατηγορία τη σεζόν 2011-12. Τη σεζόν 2012-13, η ομάδα προήχθη στην 2η Κατηγορία ως πρωταθλήτρια. Στην πρώτη σεζόν της στην 2η κατηγορία, η ομάδα τερμάτισε ένατη. Τη σεζόν 2014–15, η ομάδα τερμάτισε τέταρτη στην κανονική περίοδο. Στη συνέχεια, η ομάδα νίκησε την Ακχισάρ Μπελεντίγεσπορ στον προημιτελικό και την Ντενίζλι Μπάσκετ στον ημιτελικό και έφτασε στον Τελικό, όπου έχασε από τη Γεσιλγκιρεσούν Μπελεντιγέ. Παρά την ήττα, η Μπουγιουκτσεκμετσέ προβιβάστηκε στην κορυφαία κατηγορία. 

## Παραπομπές


## Εξωτερικοί σύνδεσμοι

* Επίσημος λογαριασμός στο Twitter
* Προφίλ στο basketball.eurobasket.com

Κατηγορία:Τουρκικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 2011
Κατηγορία:Αθλητισμός στην Κωνσταντινούπολη
Μπρένταν Ρότζερς

Ο **Μπρένταν Ρότζερς** (*Brendan Rodgers*, 26 Ιανουαρίου 1973) είναι Βορειοϊρλανδός προπονητής ποδοσφαίρου και παλαίμαχος ποδοσφαιριστής ο οποίος προπονεί την Σέλτικ.

Ο Ρότζερς ξεκίνησε την καριέρα του από την Μπαλιμένα Γιουνάιτεντ, όπου παρέμεινε μέχρι που αποκτήθηκε από τη Ρέντιγκ σε ηλικία 18 ετών, αν και λόγω μιας γενετικής πάθησης στα γόνατα αναγκάστηκε να αποσυρθεί σε ηλικία 20 ετών. Παρέμεινε στη Ρέντινγκ ως προπονητής και στη συνέχεια διευθυντής των ακαδημιών. Έπειτα αγωνίστηκε για τις ερασιτεχνικές ομάδες Νιούπορτ, Γουίτνεϊ Τάουν και Νιούμπερι Τάουν για αρκετά χρόνια. Αφότου ταξίδευσε στην Ισπανία για να μελετήσει προπονητικές μεθόδους, προσκλήθηκε από τον Ζοζέ Μουρίνιο να γίνει προπονητής των ακαδημιών της Τσέλσι το 2004 και το 2006 έγινε αναπληρωτής προπονητής.

Το 2008 διορίστηκε προπονητής της Γουότφορντ, όπου παρέμεινε μέχρι που δέχθηκε την πρόταση να γίνει προπονητής της Ρέντινγκ το 2009. Έφυγε από τον σύλλογο μετά 6 μήνες, ύστερα απογοητευτικά αποτελέσματα. Το 2010 προσλήφθηκε από τη Σουόνσι Σίτι και την οδήγησε στην άνοδο στην Πρέμιερ Λιγκ, η πρώτη φορά που το κατάφερε ουαλική ομάδα, και κατέλαβε τελικά την 11η θέση. Το 2012 ο Ρότζερς δέχθηκε να γίνει ο νέος προπονητής της Λίβερπουλ, φτάνοντας μέχρι τη δεύτερη θέση του πρωταθλήματος τη σαιζόν 2013-14 πριν απολυθεί τον Οκτώβριο του 2015. Τον Μάιο του 2016 έγινε προπονητής της Σέλτικ, με την οποία ήταν αήττητος τη πρώτη σαιζόν και κατέκτησε τρεμπλ και τις δύο σαιζόν. Το Φεβρουάριο του 2019 προσλήφθηκε από τη Λέστερ Σίτι, με την οποία κατέκτησε το κύπελλο Αγγλίας το 2021, το πρώτο για τη Λέστερ. Στις 2 Απριλίου του 2023 αποτέλεσε παρελθόν από τον πάγκο της Λέστερ ύστερα από τέσσερα χρόνια συνεργασίας πληρώνοντας την κακή φετινή σεζόν της ομάδας στην Πρέμιερ Λιγκ, με τις «αλεπούδες» να βρίσκονταν κάτω από την ζώνη του υποβιβασμού με δέκα αγωνιστικές να απέμεναν ως το φινάλε της Πρέμιερ Λιγκ. Έκατσε στον πάγκο της Λέστερ για 204 ματς μετρώντας 96 νίκες, 71 ήττες και 37 ισοπαλίες.https://agones.gr/news/62053/telos_o_rotzers_apo_ti_lester

## Παραπομπές


Κατηγορία:Βορειοϊρλανδοί προπονητές ποδοσφαίρου
Κατηγορία:Βορειοϊρλανδοί ποδοσφαιριστές
Κατηγορία:Ποδοσφαιριστές Ρέντινγκ ΦΚ
Κατηγορία:Προπονητές ποδοσφαίρου Ρέντινγκ ΦΚ
Κατηγορία:Προπονητές ποδοσφαίρου Γουότφορντ ΦΚ
Κατηγορία:Προπονητές ποδοσφαίρου Σουόνσι Σίτι
Κατηγορία:Προπονητές ποδοσφαίρου Λίβερπουλ Φ.Κ.
Κατηγορία:Προπονητές ποδοσφαίρου Σέλτικ Γλασκώβης
Κατηγορία:Προπονητές ποδοσφαίρου Λέστερ Σίτι
Πανελλήνιο Πρωτάθλημα Καταδύσεων 1978

Το **Πανελλήνιο Πρωτάθλημα Καταδύσεων 1978** ήταν η 21η διοργάνωση του ανεξάρτητου Πανελληνίου Πρωταθλήματος Καταδύσεων, που διεξήχθη από την Κολυμβητική Ομοσπονδία Ελλάδας. Η διοργάνωση πραγματοποιήθηκε στο Ολυμπιακό Κολυμβητήριο του Ζαππείου, στην Αθήνα παράλληλα με το 47ο Πανελλήνιο πρωτάθλημα κολύμβησης.

Πρωταθλήτρια ομάδα αναδείχθηκε ο Α.Σ. Αργοναύτες Βόλου για τέταρτη φορά στην ιστορία του.

## Κάτοχοι μεταλλίων
### Ανδρών
1976 | 1977 | 1978 | 1979 | 1980

### Γυναικών
1976 | 1977 | 1978 | 1979 | 1980

## Παραπομπές


Κατηγορία:Πανελλήνιο Πρωτάθλημα Καταδύσεων
Κατηγορία:Αθλητικά γεγονότα του 1978
Κατηγορία:Διοργανώσεις υγρού στίβου στην Αθήνα
Θερισταί

Οι ***Θερισταί*** είναι τίτλος από χαμένο σατυρικό δράμα του Ευριπίδη. Παρουσιάστηκε το 431 π.Χ. στα Μεγάλα Διονύσια μαζί με τις τραγωδίες *Φιλοκτήτης*, *Δίκτυς* και *[[Μήδεια (Ευριπίδης)|Μήδεια]]*. Τερμάτισε στην τρίτη θέση, καθώς πρώτος κατετάγη ο Ευφορίων, ο γιος του Αισχύλου, και δεύτερος ο Σοφοκλής.

Το έργο αυτό είχε χαθεί ήδη από το 200 π.Χ., όπως αναφέρει ο Αριστοφάνης ο Βυζάντιος. Δεν έχει διασωθεί κανένας στίχος από το έργο. Κάποιοι υποστηρίζουν πως το έργο αποτελεί εναλλακτικό τίτλο για ένα άλλο σατυρικό δράμα του Ευριπίδη, τον Συλέα, από το οποίο έχουν διασωθεί αρκετοί στίχοι.

Κατηγορία:Θεατρικά έργα του Ευριπίδη
Βέτα Μπετίνη

Η **Βέτα Μπετίνη** (Καλαμαριά, 8 Μαΐου 1958 - Αθήνα, 18 Οκτωβρίου 2017) ήταν Ελληνίδα ηθοποιός, στιχουργός και συνθέτρια.

## Βιογραφικό
Γεννήθηκε στις 8 Μαΐου του 1958 στην Καλαμαριά Θεσσαλονίκης όπου πέρασε τα παιδικά της χρόνια. Ξεκίνησε να ασχολείται από νεαρή ηλικία με σύνθεση και την υποκριτική. Η πρώτη της εμφάνιση στον κινηματογράφο έγινε το 1982 στην κωμωδία *[[Βασικά... Καλησπέρα σας]]*, με πρωταγωνιστή τον Στάθη Ψάλτη. Την ίδια χρονιά ακολούθησε η κοινωνική ταινία *Ο ρεπόρτερ*. Το 1983 έπαιξε στις ταινίες *[[Το ψώνιο]]* και *[[Καμικάζι αγάπη μου]]*. Το 1987 έλαβε μέρος σε τέσσερις βιντεοταινίες με πιο γνωστή την *[[Κλασική περίπτωση βλάβης]]* ενώ το 1988 ακολούθησαν δύο ακόμη συμμετοχές σε βιντεοκασέτες. Τη σεζόν 1987-1988 έκανε το τηλεοπτικό της ντεμπούτο στην κωμική σειρά *Η αλεπού και ο μπούφος*. Την επόμενη σεζόν έπαιξε μαζί με τον Θανάση Βέγγο στη σειρά *Βεγγαλικά* στην ΕΤ1. Στην ιδιωτική τηλεόραση εμφανίστηκε στις σειρές *Μάμα μία*, *Μάλιστα κύριε*, *Casa di macaroni*, *[[Οι Μεν Και Οι Δεν]]* και άλλες. Στο θέατρο και στην τηλεόραση συνεργάστηκε επίσης με τον Γιάννη Ζουγανέλη σε παραγωγές σατιρικού και επιθεωρησιακού χαρακτήρα.

Τη δεκαετία του 1990 έγραψε στίχους για γνωστούς συνθέτες όπως για τους Αδερφούς Κατσιμίχα. Στην τηλεόραση πρωταγωνίστησε στην κωμική σειρά ''Οι στάβλοι της Εριέτας Ζαΐμη'', τις σεζόν 2002-2004, υποδυόμενη την Τούρκισσα κρατούμενη *Χούλια Οσμάν*. Το 2015 πρωταγωνίστησε στη βιογραφική ταινία *The Striped Dress by Bandaloud* υποδυόμενη τον εαυτό της.

Έφυγε από τη ζωή στις 18 Οκτωβρίου του 2017 σε ηλικία 59 ετών.

## Φιλμογραφία
### Τηλεόραση

### Κινηματογράφος

### Βιντεοταινίες

## Θεατρογραφία

## Εξωτερικοί σύνδεσμοι
* 

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Έλληνες τραγουδοποιοί
Κατηγορία:Έλληνες στιχουργοί
Κατηγορία:Έλληνες συνθέτες
Σταυρός της Σάντα Μαρία Νοβέλλα

Ο **[[Σταυρός]] της Σάντα Μαρία Νοβέλλα** (στα  ιταλικά: **Il Crocifisso di Santa Maria Novella**) είναι έργο του Τζόττο, που χρονολογείται στα τέλη του 13ου αιώνα. Πρόκειται για ξύλινο σταυρό με τον Εσταυρωμένο ζωγραφισμένο με τη τεχνική της τέμπερας και με χρυσό χρώμα. Βρίσκεται στο κεντρικό κλίτος της Βασιλικής της Σάντα Μαρία Νοβέλλα, στη Φλωρεντία.

## Περιγραφή
Ο Σταυρός του Τζόττο έχει διαστάσεις  5,78 μ. και 4,06μ. Στο κάτω μέρος του είναι ζωγραφισμένα βράχια και σε μια κοιλότητα απεικονίζεται ένα ανθρώπινο κρανίο. Τα βράχια παραπέμπουν στο Γολγοθά όπου σύμφωνα με τη παράδοση τοποθετείται ο τάφος του Αδάμ. Το αίμα του Χριστού από τα καρφιά στα πόδια του, που ρέει προς το κρανίο, συμβολίζει τη λύτρωση του ανθρώπου από την αμαρτία χάρη στη θυσία του Χριστού. Δεξιά και αριστερά στο ύψος των χεριών του Χριστού είναι ζωγραφισμένοι η Παναγία και ο Ευαγγελιστής Ιωάννης αντίστοιχα.

Ο Τζόττο, σε αντίθεση με άλλους ομότεχνούς του της εποχής, ζωγράφισε τον Εσταυρωμένο με πιο νατουραλιστικό τρόπο ακολουθώντας τη γλυπτική παράδοση. Το σώμα του Χριστού, από το ίδιο του το βάρος, καθώς και το κεφάλι Του γέρνουν προς τα εμπρός. Ο κορμός, τα χέρια και τα πόδια Του έχουν αποδοθεί με τις σωστές ανατομικές λεπτομέρειες ενώ η αντίθεση φωτός και σκιάς στο σώμα Του δείχνει ότι έχει επέλθει ο θάνατος. 

## Παραπομπές


## Βιβλιογραφία
*Marcello Gaeta, Giotto und die croci dipinte des Trecento, Monaco di Vestfalia, Rhema, 2013.
*Marco Ciatti e Max Seidel (a cura di), La Croce di Santa Maria Novella, Firenze, Edifir, 2001.
*Maurizia Tazartes (a cura di), Giotto, Milano, Rizzoli, 2004.
*Edi Baccheschi, L'opera completa di Giotto, Milano, Rizzoli, 1978.

Κατηγορία:Ζωγραφική στην Ιταλία
Κατηγορία:Έργα ζωγραφικής του Τζιότο ντι Μποντόνε
Κατηγορία:Φλωρεντία